J E G Y Z Ő K Ö N Y V

Készült: Balatonakali község Önkormányzata Képviselőtestületének 2026. szeptember 4-én (pénteken) 805 órai kezdettel megtartott rendkívüli, nyilvános üléséről.

Helyszín: Tihanyi Közös Önkormányzati Hivatal Balatonakali Kirendeltsége, Balatonakali, Kossuth L. u. 45.
Jelen vannak:
Koncz Imre 
polgármester


Tóth László
alpolgármester

Horváth Anett
képviselő

Meghívottak
Dr. Szabó Sándor 
kirendeltségvezető


Dr. Varga András
aljegyző


Meretei Anikó 

igazgatási ügyintéző


Tóth Tibor

Skrabski Kft. ügyvezető

Koncz Imre polgármester: Tisztelettel köszönti a Képviselőtestületi tagokat és az ülésen megjelenteket. Megállapítja, hogy jelen van 3 fő képviselő, a Képviselőtestület határozatképes. Czaun Zsolt és dr. Palásthy Julianna képviselők kimentésüket kérték a mai rendkívüli ülésről. Tóth László alpolgármestert jegyzőkönyv hitelesítőnek javasolja.

Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:

117/2026. (IX. 04.) határozat

Balatonakali község Önkormányzatának Képviselőtestülete a 2026. szeptember 4-i rendkívüli nyilvános ülésének jegyzőkönyv hitelesítőjéül Tóth László alpolgármestert választja meg.

Határidő
 azonnal

Felelős:
 polgármester

Koncz Imre polgármester: Ismerteti a napirendi pontokat. 

Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:

118/2026. (IX. 04.) határozat

Balatonakali község Önkormányzatának Képviselőtestülete a 2026. szeptember 4-i rendkívüli nyilvános ülésén az alábbi napirendi pontot tárgyalja:

N A P I R E N D:

1.) Víziközmű rendszerre gördülő fejlesztési terv (2027-2036.)

Előadó: polgármester 

2.) Az alpolgármester tiszteletdíjának megállapítása

Előadó: polgármester

3.) Beszámoló a Balatonakali Önkormányzat és intézményeinek 2026. évi I. félévi gazdálkodásának alakulásáról

Előadó: polgármester 

4.) Balatonakali község Önkormányzat Képviselőtestületének rendelet-tervezete a Balatonakali Önkormányzat 2026. évi költségvetéséről szóló 1/2026. (III. 3.) önkormányzati rendelet módosításáról

Előadó: polgármester

5.) Pénzügyi döntések (3 db okos zebra javítása, TÜZÉP út rendezése, mandularázógép)

Előadó: polgármester

6.) Les hegyi utak kialakítása, rendezése 

Előadó: polgármester

7.) A környezetvédelem helyi szabályairól és ingatlanok rendjéről szóló rendelet tervezet elfogadása

Előadó: polgármester

8.) Bursa Hungarica Felsőoktatási Ösztöndíjrendszerhez való csatlakozás

Előadó: polgármester

Határidő:
 azonnal

Felelős:
 polgármester
1.) Víziközmű rendszerre gördülő fejlesztési terv (2027-2036.)
     Előadó: polgármester
Koncz Imre polgármester: A víziközmű-szolgáltatásról szóló jogszabály értelmében a Bakonykarszt Zrt.-től kapott eszközhasználati díjat elkülönítetten kezeli az önkormányzat és azt a csatornahálózat fejlesztésére szabad csak fordítani. Erre Gördülő Fejlesztési Tervet kell készíteni és azt elfogadni; ami felújítási és pótlási, valamint beruházási tervvel kell, hogy járjon. A képviselők elég jól ismerik ezt a folyamatot, hiszen évről évre elfogadtuk. Részleteiben az előterjesztés pontosan tárgyalja, ezt javasolnám elfogadni. 
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:

119/2026. (IX. 04.) határozat

Balatonakali község Önkormányzatának Képviselőtestülete 

mint a – 96 S 25308 22-25308-1-001-01-11 96. MEKH kóddal rendelkező, működési engedély birtokában – Balatonakali szennyvízelvezető víziközmű Ellátásért Felelőse, A víziközmű-szolgáltatásról szóló 2011. évi CCIX. törvény (a továbbiakban Vksztv.) 11. § alapján: 

I.) A BAKONYKARSZT Víz- és Csatornamű Zrt. által a 2027-2036. időszakra elkészített Gördülő Fejlesztési Terv felújítási-pótlási és beruházási tervrészét elfogadja és a Gördülő Fejlesztési Tervben meghatározott, 2027. évre vonatkozó munkálatokat a Bakonykarszt Zrt.-től megrendeli, valamint az aláírt meg-rendelő nyomtatványokat a részére legkésőbb 2026. december 15-ig megküldi.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint ellátásért felelős köteles eljárni a 2011. évi CCIX. törvény ide vonatkozó szabályozásai szer-int. A gördülő fejlesztési terv beruházási tervrészének ellátásért felelős által kezdeményezett módosítása esetén a Bakonykarszt Zrt-t a törvény véleményezési jogkörrel jogosítja fel.

II.) Amennyiben a Gördülő Fejlesztési Tervben foglalt téte-lek meghaladják a 2026. évi használati díj összegét, akkor az elfogadott tervben feltüntetett többletforrást az Önkor-mányzat a 2026. év előtti, fel nem használt használati díj terhére biztosítja. 

Felhatalmazza polgármestert, hogy a szükséges nyilatkozatokat aláírja.

Határidő: 
azonnal ill. 2026. december 15.

Felelős: 
polgármester 

2.) Az alpolgármester tiszteletdíjának megállapítása

     Előadó: polgármester
Koncz Imre polgármester: Az Mötv. változásából kifolyólag kell erről tárgyalnunk. Alpolgármester úr beadta a nyilatkozatát ezzel kapcsolatban. A jogszabály megszüntette a polgármester, alpolgármester költségtérítését teljes mértékben. Korábban az alpolgármester úr lemondott a java részéről a tiszteletdíjának, viszont a költségtérítésről nem mondhatott le. Mivel ez most nincs, megszűnt, ezért ennek kiesését kellene kompenzálni, hogy minden azon a korábbi szinten maradjon.
Tóth László alpolgármester: Jelezném, hogy érintettség miatt nem kívánok szavazni.

Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:
120/2026. (IX. 04.) határozat
Balatonakali község Önkormányzatának Képviselőtestülete 
megállapítja, Tóth László társadalmi megbízatású alpolgár-mester személyes érintettségét, és az őt érintő döntésekből kizárja.
Határidő: 
   azonnal

Felelős:         polgármester

Balatonakali község Önkormányzatának Képviselőtestülete 2-2 igen szavazattal, egyhangúlag meghozza az alábbi határozatokat:
121/2026. (IX. 04.) határozat

Balatonakali község Önkormányzatának Képviselőtestülete

a 102/2024. (X.9.) és a 103/2024. (X.9.) határozatait hatályon kívül helyezi.
Határidő: 
   azonnal

Felelős:         polgármester

122/2026. (IX. 04.) határozat

Balatonakali község Önkormányzatának Képviselőtestülete 
megállapítja, hogy Tóth László társadalmi megbízatású al-polgármester A Magyarország helyi önkormányzatairól szó-ló 2011. évi CLXXXIX. törvény Mötv. 80. § (2) bekezdésé-ben foglaltak szerint a tiszteletdíjának a 143.900,-Forint feletti összegéről lemondott. 

Határidő: 
   azonnal

Felelős:         polgármester

123/2026. (IX. 04.) határozat

Balatonakali község Önkormányzatának Képviselőtestülete A Magyarország helyi önkormányzatairól szóló 2011. évi CLXXXIX. törvény 80. § (2) bekezdésében foglaltak sze-rint Tóth László társadalmi megbízatású alpolgármester havi tiszteletdíját 2026. július 1. napjától az alábbiak szerint állapítja meg: 

- A tiszteletdíj bruttó 143.900,-Forint, azaz Száznegyven-háromezer-kilencszáz Forint. 

A Képviselőtestület felhatalmazza a polgármestert az alpol-gármester tiszteletdíjával kapcsolatos feladatok elvégzésére. 

Határidő: 
   azonnal

Felelős: 
   polgármester

3.) Beszámoló a Balatonakali Önkormányzat és intézményeinek 2026. évi I. félévi gazdálkodásának alakulásáról

Előadó: polgármester
Koncz Imre polgármester: Az államháztartási törvény és annak végrehajtási rendelete és az Mötv.-ben meghatározottak szerint készült az előterjesztés. Fontos tudni, hogy az adatok a 2026. június 30-i állapotot tükrözik, és arra vonatkoznak. A mellékletek értelmében csak két számot mondanék: a költségvetési bevételek az I. félévben 222.792.669,-Ft-ot, a költségvetési kiadások 192.836.696,-Ft-ot tettek ki. Az előterjesztés melléklete minden részletes adatot tartalmaz. 
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:

124/2026. (IX. 04.) határozat

Balatonakali község Önkormányzatának Képviselőtestülete a Balatonakali Önkormányzat 2026. évi I. félévi gazdálkodásáról szóló beszámolót elfogadja.
Határidő: 
azonnal

Felelős: 
polgármester

4.) Balatonakali község Önkormányzat Képviselőtestületének rendelet-tervezete a Balatonakali Önkormányzat 2026. évi költségvetéséről szóló 1/2026. (III. 3.) önkormányzati rendelet módosításáról

Előadó: polgármester
Koncz Imre polgármester: Szintén az államháztartási törvény felhatalmazása alapján készült a tájékoztatás. A költségvetést időnként módosítunk kell. Mi ennek az oka? Az állami támogatások változása, a képviselő-testületi döntések hatására bekövetkező változások.  
Itt csupán csak a főösszeget ismertetném: a 2026. évi bevételi és a kiadási főösszeg 880.723.479,-Ft-ról 884.385.479,-Ft-ra változik. Rena által elkészített előterjesztés pontosan tartalmazza a részleteket, a képviselők megismerhették.
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi rendeletet:

7/2026. (IX. 9.) rendelet
Balatonakali község Önkormányzatának Képviselőtestülete Balatonakali Önkormányzatának 2026. évi költségvetéséről szóló 1/2026. (III.3.) önkormányzati rendelet módosítására irányuló rendelet-tervezetet elfogadja és 7/2026. (IX.9.) szám alatt rendeletei közé iktatja.
Határidő: 
azonnal

Felelős:
polgármester, jegyző

5.) Pénzügyi döntések (3 db okos zebra javítása, TÜZÉP út rendezése)

      Előadó: polgármester
Koncz Imre polgármester: Az okoszebrák javításával kapcsolatos az első döntés. Korábbi testületi ülésünkön – májusban – már szavaztunk erről. Részben neki is állt a kivitelező a gondolkodásnak. Azt tudni kell, hogy a Pearl Enterprises Kft.-nek használati mintaoltalma van, gyakorlatilag kizárólag csak ő tudja javítani ezt a nem túl szerencsés berendezést, amit nem is ajánlok senkinek, mert olyan tetemes költségei vannak. De elég nagy kockázatot jelent, ha nem működik, ezért javaslom ennek javítását. 
További 1.558.801,-Ft + ÁFA-t kell fizetni ahhoz, hogy befejezzék a javítási tevékenységet. Javaslom, hogy fogadjuk el!
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:

125/2026. (IX. 04.) határozat

Balatonakali Község Önkormányzatának Képviselőtestülete a 71-es úton található SafeCross gyalogosátkelő rendszerek javítását a Pearl Enterprises Kft. (4031 Debrecen, Richter Gedeon utca 41.) vállalkozótól megrendeli.

A szükséges 1.558.801,-Ft + 27 % ÁFA forrást költség-vetése erre a célra elkülönített, valamint tartalék kerete terhére biztosítja.

Felhatalmazza a polgármestert a szükséges intézkedések megtételére.

Határidő:      azonnal

Felelős:         polgármester, pénzügy

Koncz Imre polgármester: Lasky Dezső Tüzép tulajdonos fordult hozzánk a kérelmével, hogy a korábbi rendezési tervi módosításánál szabályozási vonalakkal a korábbi igényének megfelelően feljelöltük, hogy miként szeretne terület-rendezést végrehajtani ott az ingatlanjainál. Ez egy kis telekhatár-rendezéssel oldható meg. 
Gyakorlatilag területet adnánk át Laskyéknak, ezt úgy tudjuk megoldani, ha a rendezési terv alapján megfogadunk egy földmérőt, majd megfogadunk egy értékbecslőt, egyik megcsinálja a földmérési munkarészt, a másik megállapítja az ingatlan részek árát, és ha látjuk, hogy mennyit adnánk, miért adnánk, akkor fel tudjuk tenni a kérdést Lasky úrnak, hogy ezért óhajtja-e megvenni, végrehajtani a szabályozást.
Lasky Dezső jelezte, hogy ezeket az előmunkálatokat ő megfinanszírozza, ennek értéke a földmérő esetében 260.000,-Ft + 80.000,-Ft eljárási költség, az értékbecslőnél pedig 200.000,-Ft áfamentesen. Azt javaslom, fogadjuk el!
Balatonakali község Önkormányzatának Képviselőtestülete 3-3 igen szavazattal, egyhangúlag meghozza az alábbi határozatokat:
126/2026. (IX. 04.) határozat

Balatonakali Község Önkormányzatának Képviselőtestülete

a Balatonakali 015/3 és a 060/5-7 hrsz-ú ingatlanok rendezési terv szerint változási vázrajzának elkészítését a – be-nyújtott 260.000,-Ft összegű ajánlata alapján – a Terraplan-FOREST ’22 Kft. (8300 Tapolca, Erkel F. u. 6.; képviseli: Nagy Béla üv.) vállalkozástól megrendeli.

A szükséges forrást a költségvetés és az érintett TÜZÉP részéről Lasky Dezső megállapodás alapján biztosítja.

Felhatalmazza a polgármestert a szükséges intézkedések megtételére.

Határidő:
azonnal

Felelős:
polgármester, pénzügy

127/2026. (IX. 04.) határozat

Balatonakali Község Önkormányzatának Képviselőtestülete

a Balatonakali 015/3 és a 060/5-7 hrsz-ú ingatlanok rendezési terv szerint rendezéséhez a változással érintett ingatlanok értékbecslésének elkészítését a - benyújtott 200.000,-Ft összegű ajánlata alapján – az Alfa Sestercius Team Szak-értői Iroda Kft. (8200 Veszprém, Kert u. 13.; képviseli: Ujhelyi Antal irodavezető) vállalkozástól megrendeli.

A szükséges forrást a költségvetés és az érintett TÜZÉP részéről Lasky Dezső megállapodás alapján biztosítja.

Felhatalmazza a polgármestert a szükséges intézkedések megtételére.

Határidő:
azonnal

Felelős:
polgármester, pénzügy

Koncz Imre polgármester: A harmadik rész: korábban a mandula rázást Csereklyei János megcsinálta nekünk nagyon gálánsul, semmit nem kért érte, mindig mindenben támogatta az önkormányzatot. Sajnos János már nincsen közöttünk, az örökösök nem szeretnék kölcsön adni a gépüket. Nem tudunk másként mandulát szedni, kell vennünk egy gépet. 
Körbenéztem a piacon, megnéztem, mit használnak a szakmában. A szakmában ezt a Bruminak nevezett, SHINDAIWA 3LE-s berendezést használják. Kértem árajánlatokat. Kettő van amúgy még a piacon: van egy Cifarelli SC800 gyümölcsrázó gép ez drágább mindenhol, 690.000,-Ft. És van egy CAMPAGNOLA márkájú 636.400,-Ft+ÁFA áron. 669.000,-Ft-os bruttó áron van a mandulások által használt verzió. Az olcsóbb jobb is. Javaslom, hogy fogadjuk el a legkedvezőbb árút!
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:
128/2026. (IX. 04.) határozat

Balatonakali Község Önkormányzatának Képviselőtestülete

megvásárol egy Shindaiwa 3 Le motoros gyümölcsrázó-gépet, bruttó 669.900,-Forint vételáron. 

A szükséges forrást a költségvetése tartalék kerete terhére biztosítja.

Felhatalmazza a polgármestert a szükséges intézkedések megtételére.

Határidő:
azonnal

Felelős:
polgármester, pénzügy, településüzemeltető
6.) Les hegyi utak kialakítása, rendezése

     Előadó: polgármester
Koncz Imre polgármester: A Skrabski Kft. részéről üdvözlöm körünkben Tóth Tibor ügyvezetőt, aki adott be egy megkeresést az irányunkba, egy megállapodás tervezetet. Egy régi problémánk találkozik az ő akaratukkal: hiszen a rendezési tervben próbáltuk már régóta a Les-hegyre felvezető utat és a leshegyi úthálózatunkat rendbe tenni. Teli van szabályozási vonalakkal a rendezési terv. Néhol jogi határ mentén megy az út, van, ahol nem ott megy az út. 
A Balatonudvari 1206. hrsz.-on van a Skrabski Kft.-nek a borászata. Nekik is előnyösebb lenne, ha erről az útról, Akali felől tudnák elérni a 71-est. Ezeket az utakat a TSZ idején nem tudták jól megcsinálni, jogilag nem rendezték, aztán a részaránytulajdon kiosztásánál rosszul osztottak, és nem vették figyelembe, hogy ott régóta használt utak vannak. 
Másrészt forrásunk sem volt rá soha, hogy akár kisajátítás, akár vétel útján megszerezze az önkormányzat. Ez már nem nagyon működött úgy, hogy valaki átadja ingyenesen, hogy a többiek megközelíthessék. Jelenleg sincs erre forrásunk. 
Ennek tetemes költsége van, a megállapodás tervezet szerint gyakorlatilag minden költséget a Skrabski Kft. vállalna. Az előterjesztés szerinti anyagban 5 ingatlanról van szó, de ez négyre fog változni, mert a 0105/2-nél nem lesz szükség, hogy azt is rendezzük. 
Valamint még egy dolgot kell a szerződés tervezeten javítani, azt pedig arról szól, hogy a Skrabski Kft.-nek gyakorlatilag át kell adni támogatásként az összeget az önkormányzatnak, az önkormányzat kötelezően ellátandó feladatának a közúti infrastruktúra fejlesztésére, nevezetesen erre a célra, hogy ennek a közútnak a fejlesztésére. Javaslom, hogy támogassuk ezt! Azt gondolom, hogy ha mindenhol lenne egy ilyen mecénás, aki támogatná, akkor le tudnánk rendezni az útjainkat. Köszönjük!
Balatonakali község Önkormányzatának Képviselőtestülete 3-3 igen szavazattal, egyhangúlag meghozza az alábbi határozatokat:
129/2026. (IX. 04.) határozat

Balatonakali község Önkormányzatának Képviselőtestülete 

a Les hegyi utak rendezési terv szerinti kialakítását településrendezési és közlekedési infrastruktúra-fejlesztési céljára figyelemmel támogatja.

Ennek elindítására a határozat mellékletét képező, kisajátítási eljárás megindítását megelőző megállapodást a Skrabski Borászati Kft-vel elfogadja, és felhatalmazza a polgármestert annak aláírására.

A Képviselőtestület rögzíti, hogy a megállapodásban foglaltak szerint az érintett ingatlanok tulajdonjogának megszerzésével, illetve az ezzel összefüggő eljárásokkal kapcsolatban az Önkormányzatnál felmerülő valamennyi költséget a Skrabski Borászati Korlátolt Felelősségű Társaság köteles megtéríteni.

Határidő: 
azonnal 

Felelős: 
polgármester

130/2026. (IX. 04.) határozat

Balatonakali község Önkormányzatának Képviselőtestülete

- a Balatonakali 0106/6 hrsz., „legelő”,

- a Balatonakali 0106/8 hrsz., „legelő”,

- a Balatonakali 0106/9 hrsz., „erdő és út”,

- a Balatonakali 0105/1 hrsz., „erdő”,

megnevezésű ingatlanoknak a rendezési terv út kialakítás-hoz a változási/kisajátítási vázrajzoknak az elkészítését a – benyújtott 790.000,-Ft összegű ajánlata alapján – a Terra-plan-FOREST ’22 Kft. (8300 Tapolca, Erkel F. u. 6.; kép-viseli: Nagy Béla üv.) vállalkozástól megrendeli.

A szükséges forrást költségvetéséből megelőlegezi, melyet megállapodás alapján a Skrabski Borászati Korlátolt Felelősségű Társaság biztosít.

Felhatalmazza a polgármestert a szükséges intézkedések megtételére.

Határidő:
azonnal

Felelős:
polgármester, pénzügy

7.) A környezetvédelem helyi szabályairól és ingatlanok rendjéről szóló rendelet tervezet elfogadása 

     Előadó: polgármester
Koncz Imre polgármester: Emlékeznek rá a tisztelt képviselők, hogy korábbi testületi ülésünkön már találkozhattak a rendelet-tervezettel. A jogszabálynak megfelelően el kellett küldenünk az érintett hatóságokhoz véleményezésre. Megkaptuk vissza a válaszokat, az egyik kis módosítással, a másik módosítási javaslat nélkül elfogadásra javasolta. 
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi rendeletet:

8/2026. (IX. 04.) rendelet
Balatonakali község Önkormányzatának Képviselőtestülete 

„A környezetvédelem helyi szabályairól és ingatlanok rend-jéről” szóló rendelet-tervezetet elfogadja és 8/2026. (IX.9.) szám alatt rendeletei közé iktatja.

Felkéri a jegyzőt a rendelet kihirdetésére.

Határidő: 
azonnal 

Felelős: 
jegyző

8.) Bursa Hungarica Felsőoktatási Ösztöndíjrendszerhez való csatlakozás 

      Előadó: polgármester
Koncz Imre polgármester: Az Oktatási és Gyermekügyi Minisztérium megbízásából a Nemzeti Kulturális Támogatáskezelő közzétette a Bursa Hungarica Felsőoktatási önkormányzati ösztöndíjrendszer 2027. évi pályázatát. Erre mindig szoktunk jelentkezni. A típusú és B típusú pályázati lehetőség van. Az A az két tanulmányi félévre, a B pedig 6 tanulmányi félévre ad támogatást. Szeptember 30-ig kell jeleznünk azt, hogy csatlakozni kívánunk a rendszerhez.
Balatonakali község Önkormányzatának Képviselőtestülete 3 igen szavazattal, egyhangúlag meghozza az alábbi határozatot:

131/2026. (IX. 04.) határozat

Balatonakali község Önkormányzatának Képviselőtestülete dönt arról, hogy csatlakozni kíván a hátrányos szociális helyzetű felsőoktatási hallgatók, ill. felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához.

Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójának Általános Szerződési Feltételeit elfogadja és kötelezettséget vállal arra, hogy a pályázatok kiírása, elbírálása és a települési Önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

Az Önkormányzat kötelezettséget vállal arra, hogy a Bursa Hungarica Felsőoktatási Ösztöndíj rendszer 2027. évi fordulója keretében a beérkezett pályázatokat és a pályázatokról hozott döntését a 
http://eper.hu/eperbursa/onk/tonkbelep.aspx internet címen elérhető EPER-Bursa rendszerben rögzíti.

Az Önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekért, a szociális körülmények igazolására fontosnak tartott nyilat-kozatok és mellékletek nem állnak ellentétben a pályázati kiírás feltételeivel.

Határidő:        2026. szeptember 30.

Felelős:           polgármester

Egyéb kérdés, hozzászólás nem hangzott el, a polgármester megköszönte a részvételt, majd a nyilvános ülést 822 órakor bezárta.

K.m.f.

                 Koncz Imre 





Jurics Tamás  


    polgármester



 az Mötv. 52. § (2) bekezdése alapján








       a jegyzőkönyvet aláíró jegyző
A jegyzőkönyv tartalmáért felelős személy:



Dr. Szabó Sándor


           kirendeltségvezető       

Jegyzőkönyv hitelesítő:


          Tóth László

          alpolgármester

